./data/phi1351/phi004/phi1351.phi004.perseus-lat2.xml
Cornelius Tacitus
suscepere duo manipulares imperium populi Romani transferendum et transtulerunt  in conscientiam facinoris pauci adsciti: suspensos ceterorum animos diversis artibus stimulant, primores militum per beneficia Nymphidii ut suspectos, vulgus et ceteros ira et desperatione dilati totiens donativi  erant quos memoria Neronis ac desiderium prioris licentiae accenderet: in commune omnes metu mutandae militiae terrebantur